# Dôvodová správa

# Všeobecná časť

Návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „návrh zákona“) sa predkladá ako iniciatívny materiál a súvisí s transpozíciou smernice Európskeho parlamentu a Rady (EÚ) 2022/431 z 9. marca 2022, ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci (Ú. v. EÚ L 88,16.3.2022) (ďalej len „smernica (EÚ) 2022/431“). Smernica (EÚ) 2022/431 sa do právneho poriadku Slovenskej republiky v súčasnosti preberá návrhom nariadenia vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci.

Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov v súčasnosti neupravuje opatrenia týkajúce sa ochrany zdravia pri expozícii zamestnancov reprodukčne toxickým faktorom pri práci. Z toho dôvodu bol pripravený návrh zákona, ktorý okrem ochrany zdravia pri práci s karcinogénnymi faktormi a mutagénnymi faktormi upraví aj ochranu zdravia pri práci   
s reprodukčne toxickými faktormi pri práci.

Reprodukčne toxické faktory podobne ako karcinogénne faktory a mutagénne faktory patria medzi látky vzbudzujúce veľmi veľké obavy z dôvodu, že môžu mať vážne a nezvratné účinky na zdravie zamestnancov, najmä na pohlavné funkcie a plodnosť dospelých mužov a žien, na laktáciu žien a na vývoj ich potomstva.

Návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, s inými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná a s právom Európskej únie.

Predložený návrh zákona nemá vplyv na rozpočet verejnej správy, vplyv na podnikateľské prostredie, sociálne vplyvy, vplyv na životné prostredie, vplyv na informatizáciu spoločnosti, vplyv na služby verejnej správy pre občana, ani vplyv na manželstvo, rodičovstvo a rodinu.

Náklady spojené s návrhom zákona súvisia s návrhom nariadenia vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci. Bližší popis predmetnej regulácie je uvedený v analýze nákladov na podnikateľské prostredie v návrhu nariadenia vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci. Z dôvodu duplicity nákladov sa vplyv návrhu zákona neuvádza.

**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „návrh zákona“). | | | | | | | | | | |
| **Predkladateľ (a spolupredkladateľ)** | | | | | | | | | | |
| Ministerstvo zdravotníctva Slovenskej republiky | | | | | | | | | | |
| **Charakter predkladaného materiálu** | | ☐ | | Materiál nelegislatívnej povahy | | | | | | |
| ☒ | | Materiál legislatívnej povahy | | | | | | |
| ☒ | | Transpozícia práva EÚ | | | | | | |
| * Smernica Európskeho parlamentu a Rady (EÚ) 2022/431 z 9. marca 2022, ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci (Ú. v. EÚ L 88/1, 16.03.2022). | | | | | | | | | | |
| **Termín začiatku a ukončenia PPK** | | | | | |  | | | | |
| **Predpokladaný termín predloženia na pripomienkové konanie** | | | | | | *08/2023* | | | | |
| **Predpokladaný termín začiatku a ukončenia ZP\*\*** | | | | | |  | | | | |
| **Predpokladaný termín predloženia na rokovanie vlády SR\*** | | | | | | *11/2023* | | | | |
|  | | | | | | | | | | |
| 1. **Definovanie problému** | | | | | | | | | | |
| * do právneho poriadku Slovenskej republiky sa preberá smernica Európskeho parlamentu a Rady (EÚ) 2022/431 z 9. marca 2022, ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci (Ú. v. EÚ L 88/1, 16.03.2022) (ďalej len „smernica (EÚ) 2022/431“), * reprodukčne toxické faktory môžu byť príčinou nepriaznivých účinkov na pohlavné funkcie a plodnosť dospelých mužov a žien, ako aj na vývoj potomstva; podobne ako karcinogénne faktory a mutagénne faktory patria medzi látky vzbudzujúce veľmi veľké obavy, * zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon č. 355/2007 Z. z.“) v súčasnosti neupravuje opatrenia týkajúce sa ochrany zdravia pri expozícii zamestnancov reprodukčne toxickým faktorom pri práci, * z toho dôvodu Ministerstvo zdravotníctva Slovenskej republiky pripravilo návrh zákona, ktorý okrem ochrany zdravia pri práci s karcinogénnymi faktormi a mutagénnymi faktormi upraví aj ochranu zdravia pri práci s reprodukčne toxickými faktormi pri práci. | | | | | | | | | | |
| 1. **Ciele a výsledný stav** | | | | | | | | | | |
| * zákona je zlepšiť ochranu zdravia zamestnancov pri práci tým, že sa v súlade so smernicou (EÚ) 2022/431 dopĺňajú ustanovenia súvisiace s ochranou zdravia zamestnancov exponovaných pri práci reprodukčne toxickým faktorom, ktoré môžu mať vážne a nezvratné účinky na zdravie zamestnancov. | | | | | | | | | | |
| 1. **Dotknuté subjekty** | | | | | | | | | | |
| Fyzické osoby – podnikatelia a právnické osoby  Subjekty, ktorých sa zmeny predkladaného materiálu dotknú priamo sú:   * Zamestnávatelia, ktorí zamestnávajú zamestnancov exponovaných karcinogénnym faktorom, mutagénnym faktorom alebo reprodukčne toxickým faktorom pri práci * Zamestnanci, ktorí sú exponovaní karcinogénnym faktorom, mutagénnym faktorom alebo reprodukčne toxickým faktorom pri práci   Subjekty, ktorých sa zmeny predkladaného materiálu dotknú nepriamo sú:   * Pracovné zdravotné služby * Orgány štátnej správy na úseku verejného zdravotníctva | | | | | | | | | | |
| 1. **Alternatívne riešenia** | | | | | | | | | | |
| **Alternatíva 0**  **Zachovanie doterajšej právnej úpravy:**  Nezosúladenie vnútroštátneho právneho poriadku a netransponovanie smernice do právneho poriadku Slovenskej republiky by mohlo byť Európskou komisiou považované za nesplnenie povinností vyplývajúcich Slovenskej republike z primárneho práva Európskej únie (Zmluva o Európskej únii a Zmluva o fungovaní Európskej únie) a následne by Európska únia na základe článku 258 Zmluvy o fungovaní Európskej únie mohla predložiť toto svoje zistenie Súdnemu dvoru Európskej únie v rámci tzv. infringement proceedings.  **Alternatíva 1**  Znamená prebratie smernice (EÚ) 2022/431 do právneho poriadku Slovenskej republiky a splnenie medzinárodných záväzkov. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | | | **☒ Áno** | | **☐ Nie** | |
| Návrh vyhlášky Ministerstva zdravotníctva Slovenskej republiky, ktorou sa mení vyhláška Ministerstva zdravotníctva Slovenskej republiky č. 448/2007 Z. z. o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií v znení neskorších predpisov. | | | | | | | | | | |
| 1. **Transpozícia práva EÚ** | | | | | | | | | | |
| |  | | --- | | *Uveďte, či v predkladanom návrhu právneho predpisu dochádza ku goldplatingu podľa tabuľky zhody.* | | **☐ Áno ☒ Nie** | |  | | | | | | | | | | | |
|  | | | | | | | | | | |
| 1. **Preskúmanie účelnosti** | | | | | | | | | | |
| Je potrebné uviesť, že doplnenie ustanovení, ktoré sa týkajú ochrany zdravia zamestnancov pri práci s karcinogénnymi faktormi a mutagénnymi faktormi o ustanovenia týkajúce sa ochrany zdravia zamestnancov pri práci s reprodukčne toxickými faktormi sa prejaví až v dlhodobom horizonte, preto nebude možné reálne preskúmať účelnosť prijatia smernice (EÚ) 2022/431 v najbližších rokoch. Preskúmanie účelnosti návrhu zákona vzhľadom na vyššie uvedené bude vykonané 10 rokov po nadobudnutí jeho účinnosti, pričom sa bude preskúmavať naplnenie cieľov návrhu zákona v aplikačnej praxi a bude náplňou ex post hodnotenia. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.  \*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. | | | | | | | | | | |
| 1. **Vybrané vplyvy materiálu** | | | | | | | | | | |
| **Vplyvy na rozpočet verejnej správy** | **☐** | | **Pozitívne** | | **☒** | | **Žiadne** | **☐** | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu | ☐ | | Áno | | ☐ | | Nie | ☐ | | Čiastočne |
| **v tom vplyvy na rozpočty obcí a vyšších územných celkov** | **☐** | | **Pozitívne** | | **☒** | | **Žiadne** | **☐** | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu | ☐ | | Áno | | ☐ | | Nie | ☐ | | Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* | ☐ | | Áno | |  | |  | ☐ | | Nie |
| **Vplyvy na podnikateľské prostredie** | **☐** | | **Pozitívne** | | **☒** | | **Žiadne** | **☐** | | **Negatívne** |
| z toho vplyvy na MSP | ☐ | | Pozitívne | | ☐ | | Žiadne | ☐ | | Negatívne |
| Mechanizmus znižovania byrokracie  a nákladov sa uplatňuje: | **☐** | | Áno | | |  |  | **☐** | | Nie |
| **Sociálne vplyvy** | **☐** | | **Pozitívne** | | **☒** | | **Žiadne** | **☐** | | **Negatívne** |
| **Vplyvy na životné prostredie** | **☐** | | **Pozitívne** | | **☒** | | **Žiadne** | **☐** | | **Negatívne** |
| **Vplyvy na informatizáciu spoločnosti** | **☐** | | **Pozitívne** | | **☒** | | **Žiadne** | **☐** | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** | **☐** | **Pozitívne** | | **☒** | **Žiadne** | **☐** | **Negatívne** |
| **vplyvy na procesy služieb vo verejnej správe** | **☐** | **Pozitívne** | | **☒** | **Žiadne** | **☐** | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** | **☐** | **Pozitívne** | **☒** | **Žiadne** | **☐** | **Negatívne** |
| 1. **Poznámky** | | | | | | |
| Predložený návrh zákona nemá vplyv na rozpočet verejnej správy, na podnikateľské prostredie, na životné prostredie, na informatizáciu spoločnosti, na služby verejnej správy pre občana, sociálne vplyvy ani vplyv na manželstvo, rodičovstvo a rodinu.  Podľa údajov z centrálneho registra rizikových prác Úradu verejného zdravotníctva Slovenskej republiky rizikovú prácu s chemickou látkou s reprodukčne toxickým účinkom *anorganické olovo a jeho zlúčeniny* vykonávalo 267 zamestnancov, s chemickou látkou *ortuť a dvojmocné anorganické zlúčeniny,* u ktorého sa sprísňuje NPEL vykonával 1 zamestnanec a s chemickou látkou *oxid uhoľnatý* vykonávalo 174 zamestnancov.  S karcinogénnymi faktormi a mutagénnymi faktormi, u ktorých sa sprísňujú najvyššie prípustné expozičné limity (NPEL) podľa údajov z centrálneho registra rizikových prác Úradu verejného zdravotníctva Slovenskej republiky vykonáva rizikovú prácu s chemickou látkou *benzén* 314 zamestnancov, so *zlúčeninami niklu* 9 zamestnancov a s chemickou látkou *akrylonitril* žiadny zamestnanec.  Reprodukčne toxické faktory môžu byť príčinou nepriaznivých účinkov na pohlavné funkcie a plodnosť dospelých mužov a žien, na laktáciu žien, ako aj na vývoj potomstva; podobne ako karcinogénne faktory a mutagénne faktory patria medzi látky vzbudzujúce veľmi veľké obavy z dôvodu, že môžu mať vážne a nezvratné účinky na zdravie zamestnancov.  Náklady spojené s návrhom zákona súvisia s návrhom nariadenia vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci. Bližší popis predmetnej regulácie je uvedený v analýze nákladov na podnikateľské prostredie v návrhu nariadenia vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci (LP/2023/450). Z dôvodu duplicity nákladov sa vplyv návrhu zákona neuvádza. | | | | | | |
| 1. **Kontakt na spracovateľa** | | | | | | |
| Mgr. Miroslava Hrčková  Úrad verejného zdravotníctva Slovenskej republiky  tel.: + 421 2 49 284 248  [ppl@uvzsr.sk](mailto:ppl@uvzsr.sk). | | | | | | |
| 1. **Zdroje** | | | | | | |
| * Právne predpisy SR, Slov-Lex * Smernica Európskeho parlamentu a Rady (EÚ) 2022/431 z 9. marca 2022, ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci (Ú. v. EÚ L 88/1, 16.03.2022) * Study to collect recent information relevant to modernising EU Occupational Safety and health chemicals legislation with the view to analyse the health, socio-economic and enviromental inpacts in connection with possible impacts in connection with possible amendments of Directive 2004/37/EC and Directive 98/24/EC, Final repost – Baseline assesment, March 2019 * centrálny register rizikových prác Úradu verejného zdravotníctva Slovenskej republiky | | | | | | |
| 1. **Stanovisko Komisie na posudzovanie vybraných vplyvov z PPK č. ..........**   (v prípade, ak sa uskutočnilo v zmysle bodu 8.1 Jednotnej metodiky) | | | | | | |
| |  |  |  | | --- | --- | --- | | **☐ Súhlasné** | **☐ Súhlasné s návrhom na dopracovanie** | **☐ Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** | | | | | | |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) | | | | | | |
| |  |  |  | | --- | --- | --- | | **☐ Súhlasné** | **☐ Súhlasné s  návrhom na dopracovanie** | **☐ Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** | | | | | | |

**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona:** Ministerstvo zdravotníctva Slovenskej republiky.

2. **Názov návrhu zákona:** Návrh zákona, ktorým sa mení a dopĺňa zákon č. 355/2007 Z. z.   
o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.

3. **Predmet návrhu zákona je upravený v práve Európskej únie:**

1. v primárnom práve v článku 153 ods. 1 písm. a) a ods. 2 písm. b) a v článku 168 Zmluvy o fungovaní Európskej únie,
2. v sekundárnom práve

* smernica Európskeho parlamentu a Rady (EÚ) 2022/431 z 9. marca 2022, ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci (Ú. v. EÚ L 88, 16.3.2022), gestor Ministerstvo zdravotníctva Slovenskej republiky,

c) nie je obsiahnutá v judikatúre Súdneho dvora Európskej únie.

4. **Záväzky Slovenskej republiky vo vzťahu k Európskej únii:**

a) lehota na prebranie príslušného právneho aktu Európskej únie

- smernica (EÚ) 2022/431: 5. apríla 2024,

b) informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie

- nie je vedené konanie,

c) informácia o právnych predpisoch, v ktorých sú uvádzané právne akty Európskej únie už prebrané

- návrh nariadenia vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci (v súčasnosti je v legislatívnom procese).

5. **Návrh zákona je zlučiteľný s právom Európskej únie:**

- úplne.

# Dôvodová správa

**B. Osobitná časť**

**K bodu 1**

Pracovné činnosti spojené s výrobou, spracovaním, manipuláciou, skladovaním, prepravou a zneškodňovaním chemických karcinogénov a mutagénov na pracovisku, ktoré v súčasnosti podliehajú posúdeniu príslušného orgánu verejného zdravotníctva v zmysle § 13 ods. 4 písm. i) zákona č. 355/2007 Z. z. sú v návrhu zákona doplnené o pracovné činnosti spojené s výrobou, spracovaním, manipuláciou, skladovaním, prepravou a zneškodňovaním reprodukčne toxických faktorov na pracovisku.

Pracovné činnosti súvisiace s expozíciou reprodukčne toxickým faktorom budú podliehať posúdeniu príslušným orgánom verejného zdravotníctva, ktorý posudzuje a vyhodnocuje návrhy z hľadiska ich možného negatívneho vplyvu na verejné zdravie. Návrhy na posúdenie príslušnému orgánu verejného zdravotníctva sú povinné predkladať fyzické osoby – podnikatelia a právnické osoby podľa § 52 ods. 1 písm. b) zákona č. 355/2007 Z. z. a do času kladného posúdenia sa musia zdržať vykonávania posudzovanej činnosti. Návrhy na posúdenie a vydanie rozhodnutia príslušného orgánu verejného zdravotníctva podľa § 13 ods. 4 písm. i) zákona č. 355/2007 Z. z. podliehajú správnemu poplatku 50 eur (položka 150 písm. f) zákona č. 145/1995 Z. z. o správnych poplatkoch v znení neskorších predpisov), resp. 25 eur pri elektronickom podaní.

**K bodu 2**

Zoznam faktorov práce a pracovného prostredia, pri expozícii ktorých je zamestnávateľ povinný viesť a uchovávať evidenciu zamestnancov vykonávajúcich prácu zaradenú do druhej kategórie, tretej kategórie alebo štvrtej kategórie je doplnený o reprodukčne toxické faktory.

**K bodom 3 a 4**

V smernici (EÚ) 2022/431 sa deklaruje, že lekárske preventívne prehliadky vo vzťahu k práci sú významným a účinným opatrením na ochranu zdravia pri práci pred expozíciou a v pravidelných intervaloch počas expozície karcinogénnym faktorom, mutagénnym faktorom alebo reprodukčne toxickým faktorom. Dôvodom je, že u bezprahovo pôsobiacich faktorov nie je vedecky možné spoľahlivo určiť úrovne, pod ktorými by expozícia týmto zdraviu škodlivým faktorom neviedla k nepriaznivým účinkom na zdravie exponovaných osôb. Zamestnávateľovi sa ukladá zabezpečiť zamestnancom zdravotný dohľad výkonom lekárskych preventívnych prehliadok vo vzťahu k práci pred expozíciou a v pravidelných intervaloch počas expozície karcinogénnym faktorom, mutagénnym faktorom alebo reprodukčne toxickým faktorom a zdravotný dohľad, ktorému môžu podliehať po ukončení expozície karcinogénnym faktorom, mutagénnym faktorom alebo reprodukčne toxickým faktorom.

Smernica (EÚ) 2022/431 obsahuje zoznam reprodukčne toxických faktorov, pre ktoré je stanovený limit expozície; sú to nasledovné chemické látky a zlúčeniny: bisfenol A, 1-metyl-2-pyrolidón, 2-Etoxyetanol, 2-Etoxyetyl-acetát, 2-Metoxyetanol, 2-Metoxyetylacetát, N,N-dimetylacetamid, N,N-dimetylformamid, nitrobenzén, olovo a jeho anorganické zlúčeniny, ortuť a bivalentné (dvojmocné) anorganické zlúčeniny, vrátane oxidu ortuťnatého a chloridu ortuťnatého, oxid uhoľnatý. Všetky reprodukčne toxické látky a zlúčeniny uvedené v smernici (EÚ) 2022/431 spolu s ich najvyššie prípustnými expozičnými limitmi v pracovnom ovzduší sú v súčasnosti uvedené ako chemické faktory s toxickým účinkom v prílohe č. 1 k nariadeniu vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení neskorších predpisov.

Smernica (EÚ) 2022/431 sa v súčasnosti transponuje do návrhu nariadenia vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci, ktorého súčasťou bude aj zoznam vyššie uvedených reprodukčne toxických látok a zlúčenín a ich najvyššie prípustné expozičné limity v pracovnom ovzduší.

V súvislosti s expozíciou karcinogénnym faktorom a mutagénnym faktorom je v súčasnosti zamestnávateľ povinný v zmysle § 30 a § 40 zákona č. 355/2007 Z. z. zabezpečiť na pracovisku všetky dostupné opatrenia na ochranu zdravia zamestnancov pri práci; táto povinnosť zamestnávateľa sa v návrhu zákona rozširuje aj na reprodukčne toxické faktory.

Účinným preventívnym opatrením na ochranu zdravia pri práci, upraveným v § 30 ods. 1 písm. f) a § 30e zákona č. 355/2007 Z. z., je posudzovanie zdravotnej spôsobilosti na prácu výkonom lekárskych preventívnych prehliadok vo vzťahu k práci. V súčasnosti je povinnosťou zamestnávateľa zabezpečiť zamestnancom posudzovanie zdravotnej spôsobilosti na prácu, ak vykonávajú prácu s expozíciou zdraviu škodlivým faktorom práce a pracovného prostredia zaradenú do tretej kategórie alebo štvrtej kategórie (rizikovú prácu) vrátane fyzických osôb, ktoré sa uchádzajú o zamestnanie, ak budú vykonávať prácu zaradenú do tretej kategórie alebo štvrtej kategórie. Medzi významné zdraviu škodlivé faktory práce a pracovného prostredia patria karcinogénne faktory a mutagénne faktory. Uvedená povinnosť zamestnávateľa sa návrhom zákona rozširuje aj na zamestnancov exponovaných pri práci reprodukčne toxickým faktorom a fyzické osoby, ktoré sa uchádzajú o zamestnanie a budú exponovaní reprodukčne toxickým faktorom. Zákonom č. 355/2007 Z. z. je upravená frekvencia výkonu lekárskych preventívnych prehliadok vo vzťahu k práci u zamestnancov vykonávajúcich prácu zaradenú do tretej kategórie raz za dva roky; u zamestnancov vykonávajúcich prácu zaradenú do štvrtej kategórie raz za rok.

V súvislosti s expozíciou karcinogénnym faktorom, mutagénnym faktorom alebo reprodukčne toxickým faktorom pri práci sa návrhom zákona v súlade so smernicou (EÚ) 2022/431 v záujme prevencie poškodenia zdravia a ochrany zdravia rozširuje povinnosť zamestnávateľa zabezpečiť posudzovanie zdravotnej spôsobilosti na prácu výkonom lekárskych preventívnych prehliadok vo vzťahu k práci u zamestnancov, ak vykonávajú prácu zaradenú do druhej kategórie vrátane fyzických osôb, ktoré sa uchádzajú o zamestnanie, ak budú vykonávať prácu zaradenú do druhej kategórie.

Po ukončení expozície s rizikovými faktormi s neskorými následkami na zdravie, medzi ktoré patria karcinogénne faktory a mutagénne faktory, je zamestnávateľ v súčasnosti povinný v zmysle § 30e ods. 11 zákona č. 355/2007 Z. z. zabezpečiť následnú lekársku preventívnu prehliadku vo vzťahu k práci u bývalých zamestnancov, ak vykonávali prácu zaradenú do tretej kategórie alebo štvrtej kategórie, ak o to bývalého zamestnávateľa požiadajú, a to vo frekvencii raz za tri roky.

Významnými rizikovými faktormi s neskorými následkami na zdravie sú aj reprodukčne toxické faktory. V návrhu zákona sa uvedená povinnosť zamestnávateľa zabezpečiť následnú lekársku preventívnu prehliadku vo vzťahu k práci u bývalých zamestnancov rozširuje aj na bývalých zamestnancov, ktorí boli pri práci exponovaní reprodukčne toxickým faktorom, ak o to bývalého zamestnávateľa požiadajú, a to vo frekvencii raz za tri roky.

V smernici (EÚ) 2022/431 sa deklaruje, že lekárske preventívne prehliadky vo vzťahu k práci sú významným a účinným preventívnym opatrením na ochranu zdravia pri práci pred expozíciou a v pravidelných intervaloch počas expozície karcinogénnym faktorom, mutagénnym faktorom alebo reprodukčne toxickým faktorom. Prevencia a ochrana zdravia musí byť efektívna, a preto musí byť realizovaná včas a systematicky, aby sa predišlo rozvoju poškodenia zdravia a súvisiacim vysokým ekonomickým nákladom na liečbu a sociálne dávky. Eticky je správne predchádzať, zabrániť rozvoju škôd na zdraví a nie ich nákladne naprávať, ak to je vôbec možné.

Smernicou (EÚ) 2022/431 je ustanovené, že expozícia zamestnanca karcinogénnym faktorom, mutagénnym faktorom alebo reprodukčne toxickým faktoromnesmieprekročiť najvyššie prípustné expozičné limity a zamestnávateľ musí robiť opatrenia na čo najnižšiu expozíciu týmto faktorom. Znamená to, že opatrenia na sledovanie zdravotného stavu sa týkajú zamestnancov exponovaných uvedeným faktorom pri rešpektovaní neprekročenia stanovených limitov expozície.

Karcinogénne faktory majú schopnosť vyvolať rakovinu u exponovaných osôb a vyznačujú sa dlhou dobou latencie, čo znamená, že rakovina sa môže vyvinúť aj po 10 - 20 rokoch od ukončenia expozície. Mutagénne faktory môžu spôsobovať zmeny (mutácie) v genetickom materiáli v ľudských bunkách a tým môžu mať negatívny vplyv aj na potomstvo. Reprodukčne toxické faktory môžu byť príčinou nepriaznivých účinkov na pohlavné funkcie a plodnosť dospelých mužov a žien, na laktáciu žien, ako aj na vývoj potomstva. Vzhľadom na tieto vážne a nezvratné účinky na zdravie zamestnancov patria karcinogénne faktory, mutagénne faktory a reprodukčne toxické faktory medzi chemické látky klasifikované ako „látky vzbudzujúce veľmi veľké obavy“ a vyžadujú si adekvátnu prevenciu a ochranu zdravia zamestnancov.

**K bodu 5**

Legislatívno-technická úprava.

**K bodu 6**

Návrhom zákona sa upravuje frekvencia výkonu lekárskych preventívnych prehliadok vo vzťahu k práci u zamestnancov vykonávajúcich prácu s expozíciou karcinogénnym faktorom, mutagénnym faktorom alebo reprodukčne toxickým faktorom zaradenú do druhej kategórie raz za tri roky.

**K bodom 7 až 9**

Legislatívno-technická úprava.

**K bodu 10**

V súvislosti s expozíciou karcinogénnym faktorom a mutagénnym faktorom je v súčasnosti zamestnávateľ povinný v zmysle § 40 zákona č. 355/2007 Z. z. zabezpečiť v súlade s osobitným predpisom všetky dostupné technické, organizačné alebo iné opatrenia na ochranu zdravia zamestnancov pri práci, ktoré znížia expozíciu zamestnancov na najnižšiu možnú úroveň; táto povinnosť zamestnávateľa sa v návrhu zákona rozširuje aj na reprodukčne toxické faktory. Osobitným predpisom je pripravené nariadenie vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci, ktoré je v súčasnosti v legislatívnom procese.

**K bodu 11**

Legislatívno-technická úprava.

**K bodu 12**

Správny delikt na úseku verejného zdravotníctva v oblasti ochrany zdravia pri práci, ktorého sa dopustí fyzická osoba – podnikateľ alebo právnická osoba, ktorá nezabezpečí technické, organizačné alebo iné opatrenia na ochranu zdravia zamestnancov pri práci s karcinogénnymi faktormi a mutagénnymi faktormi sa dopĺňa o reprodukčne toxické faktory.

**K bodu 13**

Upravuje sa prechodné ustanovenie k novej povinnosti fyzickej osoby – podnikateľa alebo právnickej osoby, u ktorej sa na pracovisku vykonávali činnosti spojené s výrobou, spracovaním, manipuláciou, skladovaním, prepravou a zneškodňovaním reprodukčne toxických faktorov pred účinnosťou návrhu zákona (pred 5. aprílom 2024).  Ak sa na pracovisku fyzickej osoby – podnikateľa alebo právnickej osoby vykonávajú uvedené činnosti aj po 5. apríli 2024, je povinná najneskôr do 31. decembra 2024 predložiť príslušnému orgánu verejného zdravotníctva návrh na ich posúdenie.

Upravuje sa prechodné ustanovenie k novej povinnosti zamestnávateľa, ktorý je povinný zabezpečiť prvé posúdenie zdravotnej spôsobilosti na prácu u zamestnancov exponovaných karcinogénnym faktorom, mutagénnym faktorom alebo reprodukčne toxickým faktorom, ktorí vykonávajú prácu zaradenú do druhej, tretej alebo štvrtej kategórie, najneskôr do 31. decembra 2024.

**K bodu 14**

Do zoznamu právne záväzných aktov Európskej únie, ktoré sú uvedené v prílohe č. 9 zákona č. 355/2007 Z. z. sa dopĺňa smernica Európskeho parlamentu a Rady 2022/431 z 9. marca 2022, ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci (Ú. v. EÚ L 88, 16.3.2022).

**K čl. II**

Navrhuje sa účinnosť 5. apríla 2024.

V Bratislave dňa 20. decembra 2023.

**Robert Fico**

**predseda vlády**

**Slovenskej republiky**

**Zuzana Dolinková**

**ministerka zdravotníctva**

**Slovenskej republiky**